Midnight Commander

«Midnight Commander» (mc, міднайт-камандар, літаральна: «паўночны камандзір») — адзін з кансольных файлавых менеджараў для Unix-падобных аперацыйных сістэм, клон «Norton Commander» .
Асноўны інтэрфейс складаецца з дзвюх панэляў, на якіх адлюстроўваецца файлавая сістэма.

«Midnight Commander» мае магчымасць прагляду зместу файлаў RPM-пакетаў, працуе з папулярнымі фарматамі архіваў, нібыта яны проста каталогі, а таксама можа працаваць як кліент FTP або FISH. У «Midnight Commander» убудаваны рэдактар mcedit (але можна задаць і іншы). Сярод магчымасцяў mcedit ёсць падсвятленне сінтаксісу для розных моў, магчымасць работы ў рэжымах ASCII ці HEX.

«Midnight Commander» таксама можа пераймяноўваць групы файлаў. Гэта зручна пры маніпуляванні вялікімі групамі файлаў, напрыклад, каб узгадніць іх з новым спосабам наймення. «Midnight Commander» можа таксама перамяшчаць файлы ў розныя каталогі і адначасова пераймяноўваць іх. Дазваляецца ўказваць уваходныя і выніковыя імёны файлаў з дапамогай падстаноўчых знакаў. Пры гэтым можна карыстацца рэгулярнымі выразамі. Акрамя таго, карыстальнік можа абіраць ці ўжываць магчымасць «shell patterns» (аўтаматычнае групаванне падстаноўчых знакаў).

«Midnight Commander» у цяперашні час уключаны ў большасць дыстрыбутываў Linux і мае пашыральнасць пад GNU General Public License.

mc даволі папулярны на Linux дзякуючы пабудове на гнуткіх тэкставых інтэрфейсах (Ncurses альбо S-lang), што дазваляе яму працаваць у звычайнай кансолі, у вакне X-тэрмінала, паверх SSH-злучэння і з усімі відамі аддаленых абалонак.

 Магчымасці 
 свабоднае праграмнае забеспячэнне
 магчымасць работы з рознымі архівамі, вобразамі ФС, сеткавымі ФС (Samba, FTP, SFTP)
 мае магчымасць выконваць аперацыі капіравання і перасоўвання файлаў у фонавым рэжыме
 убудаваны тэкставы рэдактар з падсвятленнем сінтаксісу
 тэкставы рэжым, заснаваны на бібліятэках ncurses і S-Lang. Гэта дазваляе праграме працаваць як у кансолі, так і ў разнастайных эмулятарах тэрміналу і праз аддаленыя злучэнні, напрыклад, праз пратакол SSH. Падтрымлівае мыш.
 падтрымка шматмоўнага інтэрфейсу
 падтрымка кадзіровак UTF-8 (пачынаючы з 2009 года)
 наладжвальнае карыстальніцкае меню, выклікаецца па F2. Кожны пункт меню выконвае набор каманд абалонкі (shell). Каманды прапісваюцца ў файл ~/.config/mc/.mc.menu (або ~/.config/mc/menu)
 спіс каталогаў для хуткага доступу, выклікаецца па Ctrl+\. Наладжваецца непасрэдна ў панэлі хуткага доступу, альбо рэдагаваннем файла ~/.config/mc/hotlist.

 Спасылкі 

 Афіцыйны сайт
 Сайт паралельнай галіны mc (не развіваецца з 2003 году)
 GNU Midnight Commander для Windows (не развіваецца з 2003 году)
 Comparison of file managers
 Усталёўка mc на Fedora/CentOS Linux 
 Книга  Linux для пользователя  — Глава 6. Программа Midnight Commander 
 Midnight Commander у дзеянні
 Некалькі парад па Midnight Commander
 Как надо правильно работать в Midnight Commander 
 Основи роботи з „Міднайт Коммандером“  (DLOU)
 Офіційні довідка та керівництво щодо Midnight Commander 

Катэгорыя:GNU
Катэгорыя:Праграмнае забеспячэнне для Linux
Катэгорыя:Праграмнае забеспячэнне для macOS
Катэгорыя:Файлавыя менеджары
Катэгорыя:Праграмнае забеспячэнне з ліцэнзіяй GNU GPL
Катэгорыя:Кросплатформавае праграмнае забеспячэнне
Катэгорыя:Свабоднае праграмнае забеспячэнне, напісанае на C
Катэгорыя:S-Lang
Катэгорыя:Curses